open-index/open-wikipedia-markdown huggingface dataset:
เดดสเปซ (วิดีโอเกม พ.ศ. 2566)

***เดดสเปซ*** ()  เป็นวิดีโอเกมแนวสยองขวัญเอาชีวิตรอด พัฒนาโดย Motive Studios และจัดจำหน่ายโดยอิเล็กทรอนิก อาตส์ ตัวเกมเป็นเกมรีเมคจากเกมในชื่อเดียวกันในปี 2008 ที่พัฒนาโดยอีเอเรดวูดชอร์ส ตัวเกมวางจำหน่ายในวันที่ 27 มกราคม 2023 สำหรับไมโครซอฟท์ วินโดวส์, เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ตัวเกมเป็นเกมล่าสุดในซีรีส์ *[[เดดสเปซ (แฟรนไชส์)|เดดสเปซ]]* นับตั้งแต่เกม *[[เดดสเปซ 3]]* ในปี 2013 เช่นเดียวกับเกมต้นฉบับ ตัวเกมมีฉากอยู่บนยานอวกาศขุดเหมืองที่ถูกครอบงำโดยสัตว์ประหลาดร้ายแรงที่เรียกว่า Necromorphs หลังจากการค้นพบสิ่งประดิษฐ์ที่เรียกว่า Marker ผู้เล่นควบคุมวิศวกร Isaac Clarke ในขณะที่เขานำทางยานอวกาศและต่อสู้กับ Necromorphs ในขณะที่ต้องดิ้นรนกับอาการทางจิตที่กำลังเติบโต

อิเล็กทรอนิก อาตส์ประกาศรีเมคเกม *เดดสเปซ* ในเดือนกรกฎาคม 2021 ซึ่งจะพัฒนาโดย Motive Studios ซึ่งเป็นสตูดิโอของอีเอ ในบรรดาทีมงานหลัก ได้แก่ ผู้อำนวยการสร้างอาวุโส Philippe Ducharme ผู้อำนวยการฝ่ายสร้างสรรค์ Roman Campos-Oriola และผู้กำกับฝ่ายศิลป์ Mike Yazijian ซึ่งทุกคนเคยทำงานในชุดเกม *เดดสเปซ* มาก่อน การรีเมคนี้สร้างขึ้นด้วยฟรอสต์ไบต์เอนจิน โดยสร้างระบบทั้งหมดขึ้นมาใหม่ตั้งแต่ต้น และแนะนำคุณสมบัติใหม่ เช่น การจัดแสงเชิงปริมาตรและไดนามิก ตัวเกมยังใช้ประโยชน์จากระบบโซลิดสเตตไดรฟ์ของเครื่องเล่นวิดีโอเกมรุ่นใหม่เพื่อสร้างประสบการณ์ที่ราบรื่นระหว่างระดับต่าง ๆ โดยไม่ต้องโหลดหน้าจอใด ๆ ในตอนแรก อีเอไม่มีแผนที่จะเพิ่มไมโครทรานส์แอคชันเข้ามาในเกม ซึ่งเป็นการตัดสินใจที่เกิดขึ้นระหว่างการพัฒนา *[[สตาร์ วอร์ส เจได: ฟอลเลนออร์เดอร์]]*

*เดดสเปซ* ได้รับคำวิจารณ์เชิงบวกจากนักวิจารณ์ โดยได้รับคำชื่นชมในเรื่องกราฟิกที่ปรับปรุง การออกแบบเสียง และการปรับปรุงจากต้นฉบับ ตัวเกมประสบความสำเร็จในเชิงพาณิชย์ โดยกลายเป็นหนึ่งในทรัพย์สินทางปัญญาสร้างใหม่ที่ขายดีที่สุด

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:เดดสเปซ (ชุดเกม)
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีปฏิปักษ์หญิง
สำนักวิชาการจัดการ มหาวิทยาลัยวลัยลักษณ์

**สำนักวิชาการจัดการ มหาวิทยาลัยวลัยลักษณ์** () เป็นหนึ่งในสำนักวิชา ของมหาวิทยาลัยวลัยลักษณ์ ซึ่งมีคณบดีคนปัจจุบันคือรองศาสตราจารย์ ดร. จีรเกียรติ อภิบุณโยภาส

## ประวัติ
สำนักวิชาการจัดการ เดิมคือ “สำนักวิชาวิทยาการจัดการ” โดยได้รับการจัดตั้งโดยพระราชบัญญัติมหาวิทยาลัยลักษณ์ พ.ศ. 2535 เพื่อเป็นศูนย์กลางด้านวิชาการและการวิจัยทางการบริหารการจัดการในเขตภาคใต้ตอนบน

สำนักวิชาการจัดการเริ่มเปิดรับนักศึกษารุ่นแรกเมื่อปีการศึกษา 2541 จำนวน 120 คน ในหลักสูตรบัญชีบัณฑิต และเศรษฐศาสตรบัณฑิต

ปัจจุบัน สำนักวิชาการจัดการได้เปิดสอนระดับปริญญาตรี, ปริญญาโท และปริญญาเอก ซึ่งหลักสูตรปริญญาตรีมี 4 หลักสูตร ได้แก่ หลักสูตรบัญชีบัณฑิต, หลักสูตรบริหารธุรกิจบัณฑิต, หลักสูตรเศรษฐศาสตรบัณฑิต และหลักสูตรบริหารธุรกิจบัณฑิต (อุตสาหกรรมท่องเที่ยว)

ส่วนหลักสูตรระดับปริญญาโทมี 1 หลักสูตร คือหลักสูตรบริหารธุรกิจมหาบัณฑิต สาขาการจัดการนวัตกรรมและการพัฒนาธุรกิจ และระดับปริญญาเอก มี 1 หลักสูตร คือหลักสูตรปรัชญาดุษฎีบัณฑิต สาขาการจัดการนวัตกรรมและการพัฒนาธุรกิจ

ทั้งนี้ หลักสูตรปริญญาตรีทุกหลักสูตรเปิดสอนที่มหาวิทยาลัยวลัยลักษณ์ จังหวัดนครศรีธรรมราช ส่วนหลักสูตรระดับบัณฑิตศึกษาเปิดสอนทั้งที่จังหวัดนครศรีธรรมราช และที่ศูนย์วิทยบริการ จังหวัดสุราษฎร์ธานี

## สิ่งสืบทอด
สำนักวิชาการจัดการ มหาวิทยาลัยวลัยลักษณ์ มีวารสารวิชาการ ซึ่งจัดทำในรูปแบบวารสารอิเล็กทรอนิกส์ ทั้งภาษาไทย และภาษาอังกฤษ นอกจากนี้ สำนักวิชาการจัดการ ยังได้จัดการประชุม "วลัยลักษณ์วิจัยทางการจัดการ" ซึ่งเป็นการประชุมวิชาการจัดการระดับชาติอย่างต่อเนื่อง

นอกจากนี้ สำนักงานการวิจัยแห่งชาติ (วช.) ได้เผยแพร่งานวิจัยบางส่วนจากสำนักวิชาการจัดการ มหาวิทยาลัยวลัยลักษณ์

## บุคคลสำคัญ
* รศ.ดร.สมนึก เอื้อจิระพงษ์พันธ์ – อดีตคณบดี

## อ้างอิง

## แหล่งข้อมูลอื่น
* 
* 
* 
* 

วลัยลักษณ์
วลัยลักษณ์
วลัยลักษณ์
การจัดการ
ประวัติศาสตร์นิพนธ์

[thumb|
อุปมานิทัศน์ของการเขียนประวัติศาสตร์โดย [ยาโกบ เดอ วิต (ค.ศ. 1754) แสดงภาพความจริงในเรือนร่างเกือบเปลือยกำลังเฝ้าดูผู้เขียนประวัติศาสตร์ที่มีเทพีอะธีนา (ปัญญา) คอยให้คำแนะนำอยู่ทางซ้าย]]

**ประวัติศาสตร์นิพนธ์** เป็นการศึกษาวิธีที่นักประวัติศาสตร์ใช้พัฒนาประวัติศาสตร์เป็นสาขาวิชาการ ความหมายของประวัติศาสตร์นิพนธ์ยังหมายถึงข้อเขียนประวัติศาสตร์เรื่องใดเรื่องหนึ่ง ประวัติศาสตร์นิพนธ์หนึ่งครอบคลุมว่านักประวัติศาสตร์ศึกษาหัวข้อนั้นด้วยแหล่งข้อมูล วิธีการ และแนวศึกษาทางทฤษฎีอย่างไร ประวัติศาสตร์นิพนธ์ เช่น จักรวรรดิบริติช สงครามโลกครั้งที่สอง อิสลามยุคแรก และจีนมีแนวศึกษาและแง่มุมทางประวัติศาสตร์การเมืองและประวัติศาสตร์สังคมที่ต่างกัน ประวัติศาสตร์นิพนธ์เริ่มขึ้นในคริสต์ศตวรรษที่ 19 เมื่อมีการพัฒนาประวัติศาสตร์เชิงวิชาการ ซึ่งปรับเปลี่ยนมุมมองในการเขียนประวัติศาสตร์ คำว่าประวัติศาสตร์นิพนธ์ตรงกับคำในภาษาอังกฤษคือ historiography ซึ่งมีรากศัพท์มาจากภาษากรีกโบราณคือ ἱστορίᾱ (historíā, "การสอบสวน") กับ γράφω (gráphō, "เขียน")

แม้อารยธรรมสมัยโบราณอย่างอียิปต์โบราณและเมโสโปเตเมียจะมีการบันทึกเหตุการณ์รายปี แต่การบันทึกประวัติศาสตร์นิพนธ์เริ่มครั้งแรกในศตวรรษที่ 5 ก่อนคริสตกาล เมื่อเฮอรอโดทัสประพันธ์ *[[ฮิสตอรีส]]* ที่บรรยายถึงภูมิศาสตร์ การเมืองและความขัดแย้งของวัฒนธรรมกรีก เอเชียตะวันตกและแอฟริกาเหนือ ต่อมาศตวรรษที่ 2 ก่อนคริสตกาล เคโตผู้อาวุโสประพันธ์ *[[ออริจิเนส]]* งานเขียนที่บันทึกการสถาปนาโรม สาธารณรัฐโรมัน และการเรืองอำนาจ *ออริจิเนส* ยังเป็นบันทึกประวัติศาสตร์โรมชิ้นแรกที่เป็นภาษาละติน ในช่วงเวลาใกล้กัน ซือหม่า ถันและซือหม่า เชียนร่วมกันเขียน *[[ฉื่อจี้]]* เอกสารประวัติศาสตร์จีนที่ว่าด้วยรัชกาลจักรพรรดิเหลืองถึงจักรพรรดิฮั่นอู่ จากนั้นประวัติศาสตร์นิพนธ์สมัยกลางมีทั้งบันทึกเหตุการณ์ในยุโรป วรรณกรรมอิสลามของนักประวัติศาสตร์มุสลิม และงานเขียนประวัติศาสตร์ญี่ปุ่นและเกาหลีที่อิงจากรูปแบบของจีน ล่วงถึงยุคเรืองปัญญาสมัยคริสต์ศตวรรษที่ 18 ประวัติศาสตร์นิพนธ์โลกตะวันตกได้ก่อร่างและพัฒนาโดยปัญญาชนหลายคน เช่น วอลแตร์ เดวิด ฮูมและเอ็ดเวิร์ด กิบบอน

ความสนใจของนักประวัติศาสตร์เปลี่ยนแปลงตลอดเวลา มีการเปลี่ยนผ่านจากประวัติศาสตร์การเมือง เศรษฐกิจ การทูตสู่ประวัติศาสตร์สังคมและวัฒนธรรม ระหว่างค.ศ. 1975–1995 พบว่าสัดส่วนของศาสตราจารย์ประวัติศาสตร์ในมหาวิทยาลัยอเมริกันที่เป็นนักประวัติศาสตร์สังคมเพิ่มจาก 31 เป็น 41 เปอร์เซ็นต์ ขณะที่สัดส่วนของนักประวัติศาสตร์การเมืองลดลงจาก 40 เป็น 30 เปอร์เซ็นต์ ในค.ศ. 2007 การสำรวจอาจารย์ 5,723 คนจากคณะประวัติศาสตร์ในมหาวิทยาลัยบริติช พบว่าอาจารย์ 1,644 คน (29 เปอร์เซ็นต์) ระบุตนเองเป็นนักประวัติศาสตร์สังคม ส่วนอาจารย์ 1,425 คน (25 เปอร์เซ็นต์) ระบุตนเองเป็นนักประวัติศาสตร์การเมือง ตั้งแต่ทศวรรษ 1980 มีความสนใจประวัติศาสตร์ในแง่ความทรงจำและการระลึกถึงเหตุการณ์ในอดีต ซึ่งเป็นประวัติศาสตร์ที่ถูกจดจำและนำเสนอเพื่อการเฉลิมฉลอง

## อ้างอิง

หมวดหมู่:ประวัติศาสตร์นิพนธ์
หมวดหมู่:ปรัชญาประวัติศาสตร์
ไฮเอสต์อินเดอะรูม

"**ไฮเอสต์อินเดอะรูม**" () เป็นเพลงของแรปเปอร์ชาวอเมริกัน แทรวิส สก็อตต์ ออกจำหน่ายวันที่ 4 ตุลาคม 2019 ในรูปแบบไวนิลเจ็ดนิ้ว, ตลับเทป และซีดีซิงเกิล เปิดตัวที่อันดับหนึ่งบนชาร์ต''บิลบอร์ด'' ฮอต 100 กลายเป็นเพลงที่ติดอันดับหนึ่งเป็นเพลงที่สองของสก็อตต์ ถัดจาก "ซิกโกโหมด" ในปี 2018

"ไฮเอสต์อินเดอะรูม" ฉบับรีมิกซ์ ร้องรับเชิญโดยนักร้องชาวสเปน โรซาลิอา และแร็ปเปอร์ชาวอเมริกัน ลิลเบบี ออกจำหน่ายวันที่ 27 ธันวาคม 2019 อยู่ในอัลบั้มรวมเพลงของสก็อตต์ชื่อ *[[แจ็กบอยส์]]* (2019) เพลงยังถูกเสนอชื่อเข้าชิงรางวัลการร่วมงานเพลงร้องหรือแร็ปยอดเยี่ยม ในงานประกาศรางวัลแกรมมีครั้งที่ 63

## อ้างอิง

หมวดหมู่:ซิงเกิลในปี พ.ศ. 2562
หมวดหมู่:เพลงในปี พ.ศ. 2562
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลสังกัดอีพิกเรเคิดส์
เมืองเวทมนตร์คนมหัศจรรย์

***เมืองเวทมนตร์คนมหัศจรรย์*** () เป็นภาพยนตร์ประเภทคอมพิวเตอร์แอนิเมชันแนวจินตนิมิตสุขนาฏกรรม ที่ออกฉายในปี พ.ศ. 2564 อำนวยการสร้างโดยวอลต์ดิสนีย์แอนิเมชันสตูดิโอส์และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์แอนิเมชันลำดับที่ 60 ที่สร้างโดยสตูดิโอ กำกับโดย Jared Bush และ Byron Howard ร่วมกำกับโดยนักเขียน Charise Castro Smith และอำนวยการสร้างโดย Yvett Merino และ Clark Spencer เขียนเพลงออริจินัลโดย Lin-Manuel Miranda ผู้พากย์เสียงตัวละครหลักได้แก่ Stephanie Beatriz, María Cecilia Botero, John Leguizamo, Mauro Castillo, Jessica Darrow, Angie Cepeda, Carolina Gaitán, Diane Guerrero และ Wilmer Valderrama. 

ภาพยนตร์ฉายรอบปฐมทัศน์ที่โรงภาพยนตร์ El Capitan Theatre ในลอสแอนเจลิสเมื่อวันที่ 3 พฤศจิกายน พ.ศ. 2564 ภาพยนตร์ได้ออกฉายในประเทศสหรัฐอเมริกาเมื่อวันที่ 24 พฤศจิกายน พ.ศ. 2564 ได้รับเสียงตอบรับในเชิงบวกจากนักวิจารณ์และทำรายได้ทั่วโลก 72.5 ล้านดอลลาร์สหรัฐ ภาพยนตร์ออกฉายในประเทศไทยเมื่อวันที่ 25 พฤศจิกายน พ.ศ. 2564

## ตัวละคร

* ***มิราเบล*** (Mirabel Madrigal) หลานสาวของ*อาบัวลา* อายุ 15 ปี
* *อาบัวลา* (Abuela Alma Madrigal) ยายของ***มิราเบล***
* *อาบัวโล* (Abuelo Pedro Madrigal) ตาของ***มิราเบล***
* *อิซาเบลลา* (Isabela Madrigal) พี่สาวคนโตของ***<span lang="th" dir="ltr">มิราเบล</span>*** อายุ 21 ปี
* *ลุยซ่า* (Luisa Madrigal) พี่สาวคนรองของ***<span lang="th" dir="ltr">มิราเบล</span>*** อายุ 19 ปี
* *ฮูเลียตต้า* (Julieta Madrigal) แม่ของ***<span lang="th" dir="ltr">มิราเบล</span>***
* *ออกัสติน* (Agustín Madrigal) พ่อของ***<span lang="th" dir="ltr">มิราเบล</span>***
* *บรูโน่* (Bruno Madrigal) น้าชายของ***<span lang="th" dir="ltr">มิราเบล</span>***
* *เป็ปป้า* (Pepa Madrigal) น้าสาวของ***<span lang="th" dir="ltr">มิราเบล</span>***
* *เฟลิกซ์* (Félix Madrigal) สามีของ*เป็ปป้า*
* *โดโรเรส* (Dolores Madrigal) ลูกสาวของ*เป็ปป้า*และ*เฟลิกซ์* ลูกพี่ลูกน้องของ***มิราเบล*** อายุ 21 ปี
* *คามิโล* (Camilo Madrigal) ลูกชายของ*เป็ปป้า*และ*เฟลิกซ์* ลูกพี่ลูกน้องของ***มิราเบล*** อายุ 15 ปี
* *อันโตนิโอ* (Antonio Madrigal) ลูกชายของ*เป็ปป้า*และ*เฟลิกซ์* ลูกพี่ลูกน้องของ***มิราเบล*** อายุ 5 ขวบ
* *มาริอาโน* (Mariano Guzman) แฟนของ*โดโรเรส*

### นักพากย์

## เพลงประกอบภาพยนตร์

## อ้างอิง

## แหล่งข้อมูลอื่น
* เว็บไซต์ทางการ
* 

หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ไอแมกซ์
หมวดหมู่:ภาพยนตร์และโทรทัศน์มีม
หมวดหมู่:ภาพยนตร์จินตนิมิตเพลงอเมริกัน
หมวดหมู่:ภาพยนตร์สัจนิยมมหัศจรรย์
หมวดหมู่:ภาพยนตร์แอนิเมชันอเมริกันในคริสต์ทศวรรษ 2020
หมวดหมู่:ภาพยนตร์ตลกในปี พ.ศ. 2564
หมวดหมู่:ภาพยนตร์ตลกจินตนิมิตอเมริกัน
หมวดหมู่:ภาพยนตร์ตลกเพลงอเมริกัน
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์แอนิเมชันแนวจินตนิมิตอเมริกัน
ร็อกสตาร์ (เพลงโพสต์ มาโลน)

"**ร็อกสตาร์**" () เป็นเพลงของแรปเปอร์และนักร้องชาวอเมริกัน โพสต์ มาโลน ร้องรับเชิญโดยทเวนตีวันซาเวจ ออกจำหน่ายวันที่ 15 กันยายน 2017 ผ่านสังกัดรีพับลิกเรเคิดส์ เป็นซิงเกิลนำจากสตูดิโออัลบั้มชุดที่สอง *[[เบียร์บงส์แอนด์เบนต์ลีย์]]* (2018) เพลงเขียนโดยโพสต์, ทเวนตีวันซาเวจ, โจอี บาแอส, คาร์ล ออสติน โรเซน และผลิตโดยหลุยส์ เบล และแทงก์ ก็อด

"ร็อกสตาร์" ได้รับคำวิจารณ์ในแง่ลบ ถูกยกให้เป็นหนึ่งในเพลงยอดแย่แห่งปี ของนิตยสาร *[[สปิน (นิตยสาร)|สปิน]]* และ *[[ไทม์]]* อย่างไรก็ตาม เพลงกลับประสบความสำเร็จเชิงพาณิชย์ ขึ้นอันดับที่หนึ่งบนชาร์ต ''บิลบอร์ด'' ฮอต 100 รวมถึงในประเทศออสเตรเลีย แคนาดา กรีซ โปรตุเกส ไอร์แลนด์ นิวซีแลนด์ สวีเดน นอร์เวย์ ฟินแลนด์ เดนมาร์ก และสหราชอาณาจักร กลายเป็นเพลงแรกของโพสต์และทเวนตีวันซาเวจที่ขึ้นอันดับหนึ่งในทุกประเทศดังกล่าว เพลงยังถูกเสนอชื่อเข้าชิงรางวัลแกรมมี สาขาบันทึกเสียงแห่งปี และการร่วมงานเพลงร้องหรือแร็ปยอดเยี่ยม

## อ้างอิง

หมวดหมู่:ซิงเกิลในปี พ.ศ. 2560
หมวดหมู่:เพลงในปี พ.ศ. 2560
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:ซิงเกิลอันดับ 1 ในประเทศออสเตรีย
หมวดหมู่:ซิงเกิลอันดับ 1 ในประเทศเดนมาร์ก
หมวดหมู่:ซิงเกิลอันดับ 1 ในประเทศฟินแลนด์
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลอันดับ 1 ในประเทศนอร์เวย์
หมวดหมู่:ซิงเกิลอันดับ 1 ในประเทศสวีเดน
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
วัดศรีมงคลใต้

**วัดศรีมงคลใต้** เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลมุกดาหาร อำเภอเมืองมุกดาหาร จังหวัดมุกดาหาร

วัดศรีมงคลใต้ตั้งวัดเมื่อ พ.ศ. 2285 ได้รับพระราชทานวิสุงคามสีมาเมื่อ พ.ศ. 2331 เล่ากันว่าท้าวกินรีได้เป็นเจ้าเมืองโพนสิม (คันธะบุรีบริเวณพระธาตุอิงฮัง ประเทศลาวในปัจจุบัน) ได้อพยพผู้คนจากบ้านโพนสิมเพื่อมาตั้งเมืองใหม่ มีนายพรานได้พบต้นตาลต้นหนึ่งมี 7 ยอด และกองอิฐปรักหักพังอยู่บริเวณนั้น ซึ่งสันนิษฐานว่าคงเป็นเมืองสมัยโบราณมาก่อน นายพรานจึงนำไปเล่าให้เท้ากินรีฟัง และเห็นว่าบริเวณนั้นเหมาะสมในการตั้งบ้านเรือนจึงตั้งบ้านเรือน เมื่อมีการไพร่ถางป่าใกล้ต้นตาล 7 ยอด พบพระพุทธรูป 2 องค์ มีองค์หนึ่งเป็นองค์ใหญ่ อีกองค์เป็นพระพุทธรูปขนาดเล็กทำด้วยเหล็กอยู่ใต้ต้นโพธิ์ ท้าวกินรีจึงได้สร้างวิหารครอบพระพุทธรูปองค์ใหญ่ และตั้งชื่อวัดว่า **วัดศรีมงคล** ภายหลังเปลี่ยนชื่อมาเป็น "วัดศรีมงคลใต้" เนื่องจากมีวัดศรีมงคลอีกแห่งในเขตตำบล คือ วัดศรีมงคลเหนือ

อาคารเสนาสนะที่สำคัญ ได้แก่ อุโบสถหรือสิมโถงก่อผนังยกพื้นสูง ก่ออิฐถือปูนทรงเตี้ยแจ้ หลังคา 2 ชั้น ประกอบด้วย ช่อฟ้า (โหง่) หางหงส์ ใบระกา ใช้สีฉูดฉาดตกแต่งให้สวยงาม มีประตู หน้าต่าง มีชานมุขยื่นออกมาด้านหน้าโบสถ์ มีบันไดขึ้นด้านข้าง 2 ข้าง ภายสิมในประดิษฐาน *พระเจ้าองค์หลวง* ซึ่งเป็นพระพุทธรูปองค์ใหญ่และองค์เล็กนามว่า *พระหลุบเหล็ก*

## อ้างอิง

ศรีมงคลใต้
ศรีมงคลใต้
หมวดหมู่:โบราณสถานในจังหวัดมุกดาหาร
หมวดหมู่:สิ่งก่อสร้างในอำเภอเมืองมุกดาหาร
วัดเขาแหลมสิงห์

**วัดเขาแหลมสิงห์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะไชย อำเภอแหลมสิงห์ จังหวัดจันทบุรี อยู่ไม่ไกลจากสะพานสมเด็จพระเจ้าตากสินมหาราช หรือสะพานแหลมสิงห์ ปัจจุบัมมีพระครูวินัยธรสันทัด ถาวโร เป็นเจ้าอาวาส

แต่เดิมบริเวณที่ตั้งวัดเขาแหลมสิงห์เป็นที่เผาศพ ต่อมาเมื่อ พ.ศ. 2503 พระอาจารย์วัญชาญ พระธรรมทูตสายที่ 7 ได้มาเผยแพร่พุทธศาสนาและได้ชักชวนชาวบ้านร่วมกับซ่อมแซมที่เผาศพและสร้างกุฏิขึ้น ต่อมาพระอาจารย์ทองหล่อมาจำพรรษาจนถึง พ.ศ. 2513 ต่อมามีผู้มีจิตศรัทธาคือ นางบ๊วย จิตจำนง อยู่ตลาดพลู กรุงเทพ ได้บริจาคทรัพย์สร้างกุฏิขึ้นอีก มีพระอาจารย์ศรีเจือ และท่านตาอ่วย มาจำพรรษาอยู่ในช่วงนั้น และได้ทำการก่อสร้างเพิ่มเติม ภายหลังได้รับอนุญาตตั้งวัดเมื่อวันที่ 7 กรกฎาคม พ.ศ. 2543 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562

วัดมีอุโบสถสีขาว บ้างจึงเรียกว่า **วัดโบสถ์ขาว** ภายในประดิษฐาน *หลวงพ่อแก้วสมใจนึก* และมีภาพจิตรกรรมฝาผนังเรื่องราวพุทธประวัติ

## อ้างอิง

เขาแหลมสิงห์
วัดหินหมากเป้ง

**วัดหินหมากเป้ง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลพระพุทธบาท อำเภอศรีเชียงใหม่ จังหวัดหนองคาย พื้นที่ด้านหลังติดกับแม่น้ำโขงปัจจุบันเป็นหนึ่งในวัดสำคัญของพระสายวิปัสสนากรรมฐาน ได้รับการพัฒนาขึ้นอย่างมากในสมัยพระราชนิโรธรังสี (เทสก์ เทสรํสี)

วัดหินหมากเป้งก่อตั้งขึ้นเมื่อ พ.ศ. 2482 โดยพระอาจารย์หล้า ได้รับพระราชทานวิสุงคามสีมาเมื่อ พ.ศ. 2513 คำว่า "หินหมากเป้ง" เป็นชื่อหิน 3 ก้อน ที่ตั้งเรียงรายกันอยู่ริมฝั่งโขงด้านทิศเหนือของวัด ซึ่งมีลักษณะคล้ายลูกตุ้มเครื่องชั่งทองคำสมัยโบราณ คนพื้นถิ่นเรียก "เต็ง" หรือ "เป้งยอย" อนึ่งหมากเป้งเป็นผลของต้นไม้ตระกูลปาล์มหรือหมากชนิดหนึ่ง มีเรื่องเล่าว่า หินก้อนที่ 1 เป็นของหลวงพระบาง หินก้อนที่ 2 เป็นของบางกอก ส่วนหินก้อนที่ 3 เป็นของเวียงจันทน์

สิ่งก่อสร้างภายในวัดมีมณฑปอนุสรณ์พระราชนิโรธรังสี (เทสก์ เทสรํสี) สร้างเมื่อ พ.ศ. 2524 เจดีย์พิพิธภัณฑ์พระราชนิโรธรังสี สร้างเมื่อ พ.ศ. 2534 ก่อสร้างเสร็จเมื่อ พ.ศ.2540 เมรุพระราชนิโรธรังสี (เทสก์ เทสรํสี) พิพิธภัณฑ์ และศาลาหุ่นขี้ผึ้งพระราชนิโรธรังสี (เทสก์ เทสรํสี) ภายในสถานที่ที่ระลึกถึงพระราชนิโรธรังสี (เทสก์ เทสรํสี) มีการจัดแสดงวัตถุและเรื่องราวเกี่ยวกับหลวงปู่เทสก์ เช่น อัฐิ รูปปั้น เครื่องอัฐบริขาร ของใช้ และชีวประวัติของหลวงปู่เทสก์ โดยทุกวันที่ 17-19 ธันวาคมของทุกปี ทางวัดจะจัดงานครบรอบวันมรณภาพของหลวงปู่เทสก์ เทสรังสี นอกจากนั้นทางวัดยังได้สร้างสกายวอล์ก ยกขึ้นเหนือแม่น้ำโขง มีทางเดินพื้นกระจก มองเห็นแม่น้ำโขง

## อ้างอิง

หินหมากเป้ง
หมวดหมู่:อำเภอศรีเชียงใหม่
วัดป่าเขาล้อม

**วัดป่าเขาล้อม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองตะเกรา อำเภอท่าตะเกียบ จังหวัดฉะเชิงเทรา

วัดป่าเขาล้อมจัดตั้งขึ้นโดยพระครูปลัดชาญธัมมชโย ซึ่งเป็นเจ้าอาวาส เป็นวัดสาขาวัดหินหมากเป้ง จังหวัดหนองคาย (หลวงปู่เทสก์ เทสรังสี) ตั้งเป็นวัดอย่างถูกต้องเมื่อวันที่ 27 ตุลาคม พ.ศ. 2553

วัดสร้างขึ้นอยู่กลางป่ามีภูเขาล้อมรอบ เป็นวัดที่มีบรรยากาศสงบเงียบ เป็นสถานที่สัปปายะแก่การปฏิบัติธรรม ภายในวัดมีพระพุทธรูปปางต่าง ๆ ที่แกะสลักจากไม้ตะเคียนทองที่ขุดพบจมอยู่ใต้ดินลึกกว่า 5 เมตร ขณะสร้างเขื่อนสียัด อำเภอท่าตะเกียบ จังหวัดฉะเชิงเทรา ได้แก่ *หลวงพ่อพันปีศรีตะเคียนทอง* เป็นพระพุทธรูปปางไสยาสน์ มีความสูง 3 เมตรยาว 10 เมตร หลวงพ่อพุทธบูรพามหาบารมี และได้พบว่าไม้จำนวนหนึ่งได้กลายเป็นหินไปแล้ว จึงสันนิษฐานว่าไม้ตะเคียนคงมีอายุนับเป็นพันปี ชาวบ้านและผู้ขุดพบจึงนำมาถวายพระครูปลัดชาญ ธัมมชโย เจ้าอาวาสวัดป่าเขาล้อม และพระพุทธรูปปางตรัสรู้ที่มีขนาดหน้าตักถึง 109 นิ้ว ปางปรินิพพานมีความยาว 10 เมตร สูง 3 เมตร

## อ้างอิง

ป่าเขาล้อม
ซิดนีย์ เหล่า

**ซิดนีย์ เหล่า แสกเฉิ่ง** (; ; เสียชีวิต 1987) เป็นครูสอนภาษากวางตุ้งในกองฝึกอบรมรัฐบาลแผนกภาษาจีน และครูใหญ่ของโรงเรียนสอนภาษาของรัฐบาลฮ่องกง เขาสำเร็จการศึกษาระดับปริญญาตรีศิลปศาสตรบัณฑิตจากมหาวิทยาลัยซุน ยัตเซ็น มณฑลกวางตุ้ง สาธารณรัฐประชาชนจีน

## ตำราเรียน
เหล่าเขียนชุดตำราเรียนในช่วงทศวรรษ 1960 ถึง 1970 เพื่อสอนผู้พูดภาษาอังกฤษให้พูดภาษากวางตุ้งได้ ในตอนแรกชุดตำรานี้ใช้เพื่อสอนชาวตะวันตกที่ย้ายภูมิลำเนามาทำงานในกองกำลังตำรวจฮ่องกงและหน่วยงานของรัฐอื่น ๆ ต่อมาได้นำชุดตำรานี้มาใช้เป็นหลักในการสอนในรายการวิทยุสำหรับชาวต่างชาติ

หนังสือที่เหล่าเขียนได้แนะนำระบบถอดเป็นอักษรโรมันของตนเอง ซึ่งแตกต่างจากระบบเยลที่ใช้กันอย่างแพร่หลาย และระบบอื่นก่อนหน้านี้อีก 9 ระบบ ตรงที่ระบบนี้จะใช้ตัวเลขเป็นตัวยกเพื่อระบุเสียงวรรณยุกต์ โดยวิธีการนี้ได้ถูกลอกเลียนแบบในอีก 16 ปีต่อมาโดยผู้คิดค้นระบบยฺหวิดเพ็ง ซึ่งใช้กันน้อยแต่เป็นที่นิยมในทางวิชาการ ในฮ่องกงมีอีกระบบที่ใช้กันโดยทั่วไปรองจากระบบของเหล่าและระบบเยล คือ ระบบรัฐบาลฮ่องกง หรือระบบการถอดเป็นอักษรโรมันมาตรฐาน (Standard Romanisation) ที่พัฒนาโดยเจมส์ ไดเออร์ บอล (James Dyer Ball) และแอ็นสท์ โยฮันน์ ไอเทิล (Ernst Johann Eitel) ซึ่งระบบของเหล่ามีรากฐานมาจากระบบนี้เป็นส่วนมาก

พจนานุกรมของเหล่าซึ่งมีชื่อว่า *A Practical Cantonese-English Dictionary* มีคำศัพท์ภาษากวางตุ้ง 22,000 รายการ จัดพิมพ์โดยรัฐบาลฮ่องกงในปี 1977 และได้รับคำวิจารณ์อยู่ในเกณฑ์ดีโดย Dew ในวารสารภาษาศาสตร์จีน (*Journal of Chinese Linguistics*)

## การใช้ในปัจจุบัน
แม้ว่าจะผ่านมาแล้ว 5 ทศวรรษนับตั้งแต่ตีพิมพ์ หนังสือของเหล่าก็ยังคงได้รับความนิยม โดยเป็นหนึ่งในไม่กี่หลักสูตรการสอนภาษากวางตุ้งที่มีความครอบคลุม (ซึ่งตรงกันข้ามกับภาษาเขียนและภาษาพูดของภาษาจีนกลาง ที่มีความแตกต่างกันในด้านภาษาเป็นอย่างมาก)

## ดูเพิ่ม
* การถอดเป็นอักษรโรมันระบบซิดนีย์ เหล่า – ระบบการถอดภาษากวางตุ้งเป็นอักษรโรมันระบบหนึ่ง

## อ้างอิง

## แหล่งข้อมูลอื่น
*Explanation of Sidney Lau's Cantonese Romanization System

หมวดหมู่:บุคคลที่เสียชีวิตในปี พ.ศ. 2530
หมวดหมู่:นักภาษาศาสตร์ชาวจีน
หมวดหมู่:ภาษากวางตุ้ง
ธันวาคม พ.ศ. 2564

**ธันวาคม พุทธศักราช 2564** เป็นเดือนที่ 12 ของปี พ.ศ. 2564 วันแรกของเดือนเป็นวันพุธ วันสุดท้ายของเดือนเป็นวันศุกร์

## [[สถานีย่อย:เหตุการณ์ปัจจุบัน]]

หมวดหมู่:ธันวาคม
*2564-12
สโมสรฟุตบอลเรอัลมาดริดในฤดูกาล 2021–22

การแข่งขัน **[[สโมสรฟุตบอลเรอัลมาดริด]] ฤดูกาล 2021–22** เป็นฤดูกาลที่ 118 ของสโมสร และเป็นฤดูกาลที่ 91 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของ โกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก.

## การซื้อขายนักเตะ
### ย้ายเข้า

### ย้ายออก

### สัญญาใหม่

## ปรี-ซีซันและกระชับมิตร

## การแข่งขัน
### ภาพรวม

### ลาลิกา

#### ตารางคะแนน

#### ผลงานในลีกโดยรวม

#### ผลงานในลีกในแต่ละนัด

#### นัด
โปรแกรมการแข่งขันฟุตบอลลีกได้ประกาศไว้เมื่อวันที่ 30 มิถุนายน ค.ศ. 2021.

### โกปาเดลเรย์

มาดริดจะเข้าสู่ทัวร์นาเมนต์ในรอบ 32 ทีมสุดท้าย, ในฐานะที่พวกเขาได้สิทธิ์เข้าสำหรับ ซูเปร์โกปาเดเอสปัญญา ฤดูกาล 2021–22.

### ซูเปร์โกปาเดเอสปัญญา

### ยูฟ่าแชมเปียนส์ลีก

#### รอบแบ่งกลุ่ม

การจับสลากรอบแบ่งกลุ่มได้จัดขึ้นเมื่อวันที่ 26 สิงหาคม ค.ศ. 2021.

#### รอบแพ้คัดออก

##### รอบ 16 ทีมสุดท้าย
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 13 ธันวาคม ค.ศ. 2021.

##### รอบก่อนรองชนะเลิศ
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022.

##### รอบรองชนะเลิศ

##### รอบชิงชนะเลิศ

## สถิติ
### สถิติการลงสนาม

† ผู้เล่นคนนั้นย้ายออกจากสโมสรกลางฤดูกาล

### ประตู

### คลีนชีตส์

## หมายเหตุ

## อ้างอิง

## แหล่งข้อมูลอื่น
*

หมวดหมู่:ฤดูกาลของสโมสรฟุตบอลเรอัลมาดริด
หมวดหมู่:ลาลิกา ฤดูกาล 2021–22
จักรพรรดิคอนสแตนตินที่ 5

**จักรพรรดิคอนสแตนตินที่ 5** () เป็นจักรพรรดิจากราชวงศ์อิซอเรียน องค์ที่2 ประสูติใน ค.ศ.718 เป็นพระโอรสเพียงพระองค์เดียวในจักรพรรดิเลโอที่ 3

ทรงเป็นจักรพรรดิร่วม ตั้งแต่ ค.ศ.720 หลังจากทรงได้รับชัยชนะในการช่วงชิงบัลลังก์ของ อาร์ตาบาสดอส

หลังจากพระราชบิดาสวรรคต พระองค์ทรงสืบราชบัลลังก์ และทรงได้รับชัยชนะในสงครามกับ ชาวอาหรับและ ชาวบัลการ์ หลายครั้ง

## ประวัติ
พระองค์ประสูติที่คอนสแตนติโนเปิล เป็นบุตรของจักรพรรดิเลโอที่ 3 เมื่อมีพระชนมายุได้ 2 พรรษา พระองค์ได้เป็นจักรพรรดิร่วมกับพระบิดา ต่อมาพระองค์ทรงแต่งงานกับไอรีนแห่งคาซาร์ ซึ่งคาซาร์เป็นรัฐกันชนระหว่างไบแซนไทน์และรัฐเคาะลีฟะฮ์อุมัยยะฮ์ ทำให้ไม่เกิดความขัดแย่งในรัชสมัยของคอนสแตนตินบ่อยนักเหมือนสมัยพระบิดา

## สวรรคต
พระองค์ถูกก่อกบฏโดย จักรพรรดิอาร์ตาบาสดอส (นายพลและพระชามาดาในพระบิดาของพระองค์) ทรงเป็นผู้นำกบฏเข้ายึดกรุงคอนสแตนติโนเปิล หลังจากถูกจับพระองค์ถูกทำให้พระเนตรบอดและโกนพระเกศาและถูกจำคุกจนสิ้นพระชนม์

ตลอดรัชสมัยพระองค์ทรงทำลายรูปเคารพเรื่อยมาตั้งแต่รัชสมัยพระบิดา พระองค์สววรคตวันที่ 14 กันยายน ค.ศ. 775 พระชนมายุได้ 57 พรรษา

## อ้างอิง
* Angold, M. (2012) *Byzantium: The Bridge from Antiquity to the Middle Ages*, Hachette UK, London 
** Finlay, G. (1906) *History of the Byzantine Empire from 716 to 1057*, J.M. Dent & Sons, London (Reprint 2010 – Kessinger Publishing, Whitefish Montana ). First published in 1864 as *Greece, A History of, From Its Conquest by the Romans to the Present Time: 146 B.C.–1864 A.D.* (Final revised ed. 7 vols., 1877) Zuckerman, C. (1988) *The Reign of Constantine V in the*
** *Miracles of St. Theodore the Recruit*, *Revue des Études Byzantines*, *tome* 46, pp. 191–210, *Institut Français D'Études Byzantines*, Paris, ISSN 0766-5598 DOI: 
** Dagron, G. (2003) *Emperor and Priest: The Imperial Office in Byzantium*, Cambridge University Press, Cambridge 

หมวดหมู่:รายพระนามจักรพรรดิไบแซนไทน์
หมวดหมู่:จักรวรรดิไบแซนไทน์
หมวดหมู่:จักรพรรดิไบแซนไทน์
ปวดหลัง

อาการ**ปวดหลัง**คืออาการปวดที่เกิดขึ้นที่หลัง อาจแบ่งออกได้เป็น ปวดหลังส่วนบน (ปวดคอ) ปวดหลังส่วนกลาง ปวดหลังส่วนล่าง และปวดก้นกบ ตำแหน่งที่พบอาการปวดบ่อยที่สุดคืออาการปวดหลังส่วนล่าง

หมวดหมู่:ความเจ็บปวด
เมตาเวิร์ส

[thumb|upright=1.4|[อวตาร (คอมพิวเตอร์)|ตัวละครโลกเสมือนในเกม *[[เซคันด์ไลฟ์]]*]]
**เมตาเวิร์ส** () หรือในศัพท์บัญญัติว่า **จักรวาลนฤมิต** (มาจาก "จักรวาล" หมายถึง ปริมณฑล, ขอบเขต, ฝูงชน + "นฤมิต" หมายถึง สร้าง, แปลง, ทำ) เป็นการทวนซ้ำตามสมมติฐานของอินเทอร์เน็ต ซึ่งรองรับสภาพแวดล้อมเสมือนจริงแบบ 3 มิติในรูปแบบออนไลน์ต่อเนื่อง สำหรับคอมพิวเตอร์ส่วนบุคคล เช่นเดียวกับอุปกรณ์สำหรับความเป็นจริงเสมือน (VR) และความเป็นจริงเสริม (AR) จักรวาลนฤมิตในรูปแบบที่จำกัด ได้ถูกนำมาใช้ในวิดีโอเกมแล้วอย่างเช่น *[[เซคันด์ไลฟ์]]* ความทะเยอทะยานของจักรวาลนฤมิตในปัจจุบันมีศูนย์กลางอยู่ที่การจัดการกับข้อจำกัดทางเทคโนโลยี ด้วยอุปกรณ์ VR และ AR ที่ทันสมัย เช่นเดียวกับการขยายการใช้พื้นที่จักรวาลนฤมิตไปสู่การใช้งานทางธุรกิจ การศึกษา และการค้าปลีก บริษัทด้านการบันเทิงและสื่อสังคมจำนวนมากได้ลงทุนในการวิจัยและพัฒนาที่เกี่ยวข้องกับจักรวาลนฤมิต จักรวาลนฤมิตได้รับการวิพากษ์วิจารณ์ว่าเป็นวิธีการสร้างการประชาสัมพันธ์โดยใช้แนวคิด "เหนือเกินจริง" ที่เก็งกำไรอย่างหมดจดบนพื้นฐานของเทคโนโลยีที่มีอยู่ ความเป็นส่วนตัวของสารสนเทศและการเสพติดของผู้ใช้นับเป็นข้อกังวลภายในจักรวาลนฤมิต อันเนื่องมาจากความท้าทายในปัจจุบัน ที่เผชิญกับอุตสาหกรรมสื่อสังคมและวิดีโอเกมโดยรวม

## หมายเหตุ

## อ้างอิง

หมวดหมู่:แก่นเรื่องในบันเทิงคดีแนววิทยาศาสตร์
หมวดหมู่:ความเป็นจริงเสมือน
หมวดหมู่:คำสร้างใหม่
ออสเตรียสมัยราชวงศ์ฮาพส์บวร์ค

**ออสเตรียสมัยราชวงศ์ฮาพส์บวร์ค** () อาจหมายถึงเหล่าดินแดนที่ถูกปกครองโดยราชวงศ์ฮาพส์บวร์ค สาขาออสเตรีย หรือยุคสมัยทางประวัติศาสตร์ของประเทศออสเตรีย ซึ่งอาจหมายถึงสิ่งต่อไปนี้ ขึ้นอยู่กับบริบท:
* ดัชชีออสเตรีย และภายหลังจาก ค.ศ. 1453 คือ อาร์ชดัชชีออสเตรีย
* *[[Erblande|เอิบลันด์]]* ดินแดนสืบทอดของราชวงศ์ฮาพส์บวร์คก่อน ค.ศ. 1526
* เครือราชรัฐออสเตรีย ในจักรวรรดิโรมันอันศักดิ์สิทธิ์
* รัฐราชาธิปไตยฮาพส์บวร์คโดยรวม หรือภายหลังจาก ค.ศ. 1804 คือ จักรวรรดิออสเตรีย
* ซิสไลทาเนีย พื้นที่ที่อยู่ภายใต้การปกครองออสเตรียในจักรวรรดิออสเตรีย-ฮังการี ที่ดำรงอยู่ตั้งแต่ ค.ศ. 1867 ถึง 1918
แอ็นสท์ที่ 2 ดยุกแห่งซัคเซิน-โคบวร์คและโกทา

**แอนสท์ที่ 2 ดยุกแห่งซัคเซิน-โคบวร์คและโกทา** () ประสูติเมื่อวันที่ 21 มิถุนายน 2361 เป็นพระโอรสพระองค์ใหญ่ใน แอนสท์ที่ 1 ดยุกแห่งซัคเซิน-โคบวร์คและโกทา และ เจ้าหญิงลูอีเซอแห่งซัคเซิน-โกทา-อัลเทินบวร์ค มีพระอนุชา 1 พระองค์ คือ เจ้าชายอัลเบิร์ต พระราชสวามี ใน สมเด็จพระราชินีนาถวิกตอเรีย ทำให้พระองค์ทรงเป็นพระปิตุลา (ลุงฝ่ายพ่อ) ใน สมเด็จพระเจ้าเอ็ดเวิร์ดที่ 7 แห่งสหราชอาณาจักร และยังเป็นพระภาติยะใน พระเจ้าเลออปอลที่ 1 แห่งเบลเยียม พระองค์ทรงเสกสมรสกับ เจ้าหญิงอเล็กซานดรีเนอแห่งบาเดิน ผู้เป็นพระปิตุจฉา (ป้าฝ่ายพ่อ) ใน สมเด็จพระราชินีวิกตอเรียแห่งสวีเดน แต่ไม่มีพระบุตร ทำให่ตำแหน่ง ดยุกแห่งซัคเซิน-โคบวร์คและโกทา ตกไปเป็นของ เจ้าชายอัลเฟรด ดยุกแห่งซัคเซิน-โคบวร์คและโกทา พระภาติยะของพระองค์

แอนสท์ที่ 2 ดยุกแห่งซัคเซิน-โคบวร์คและโกทา สิ้นพระชนม์ลงเมื่อวันที่ 22 สิงหาคม 2436 สิริพระชันษา 75 ปี โดยมีพระชันษายืนยาวกว่าพระอนุชา คือ เจ้าชายอัลเบิร์ต
## อ้างอิง

* Biography of Ernest II at the German National Library. 
* [Biography of Ernest II](http://de.wikisource.org/wiki/ADB:Ernst_II._(Herzog_von_Sachsen-Coburg_und_Gotha)) at the Allgemeine Deutsche Biographie. 

หมวดหมู่:ดยุกแห่งซัคเซิน-โคบวร์คและโกทา
หมวดหมู่:เจ้าชายแห่งซัคเซิน-โคบวร์คและโกทา
หมวดหมู่:ราชวงศ์ซัคเซิน-โคบวร์ค-ซาลเฟ็ลท์
หมวดหมู่:ไนต์ออฟเดอะการ์เตอร์
เรือดำน้ำชั้นเมดูซา

เรือดำน้ำ**ชั้นเมดูซา** () เป็นเรือดำน้ำแปดลำที่สร้างขึ้นสำหรับประเทศอิตาลีตั้งแต่ ค.ศ. 1911–1912 พวกมันเคลื่อนย้าย 305 ตันขณะดำอยู่ใต้น้ำ และสามารถเดินทางได้เร็วถึงแปดนอต เรือดำน้ำชั้นนี้ประกอบด้วย*เวลเลลลา*, *เมดูซา*, *อาร์โก*, *จาเลอา*, *เอสปาดาร์เต* (สร้างสำหรับโปรตุเกส), *ฟีซาลีอา*, *โซเออา*, *ซัลปา* และ*จันตีนา* ซึ่ง*เมดูซา*ถูกยิงโดยตอร์ปิโดจากเอ็สเอ็ม ''อูเบ-15'' เมื่อวันที่ 11 มิถุนายน ค.ศ. 1915 รวมทั้ง*จาเลอา*ได้ชนกับทุ่นระเบิดและจมลง ส่วนเรือดำน้ำอิตาลีอีกห้าลำถูกพังใน ค.ศ. 1918 และ*เอสปาดาร์เต*ได้ประจำการจนถึง ค.ศ. 1931

## อ้างอิง

## แหล่งข้อมูลอื่น
* Medusa-class subnarine Marina Militare website

เมดูซา
เมดูซา
หมวดหมู่:เรือดำน้ำของเรจามารีนา
หมวดหมู่:เรือดำน้ำของกองทัพเรืออิตาลี
เทศมณฑลออบอดอน

**ออบอดอน** () เป็นเทศมณฑลในจังหวัดฆูเซสถาน ประเทศอิหร่าน โดยมีออบอดอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 275,126 คนใน 58,870 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอแอร์แวนด์เคนอร์ และมี 3 เมืองคือออบอดอน, แอร์แวนด์เคนอร์ และแชวีบเด ในวันที่ 11 พฤษภาคม ค.ศ. 2020 เทศมณฑลนี้พบผู้ติดเชื้อโควิด-19 ร้านค้าและสำนักงานทั้งหมดในเทศมณฑลถูกปิดในช่วงเวลานี้ ยกเว้นบริการที่จำเป็น เจ้าหน้าที่ปิดการเข้าถึงตัวเมืองจากแอฮ์วอซและแบนแดเรมอฮ์แชฮร์ แล้วยกเลิกในวันที่ 25 พฤษภาคม

## อ้างอิง


หมวดหมู่:เทศมณฑลในจังหวัดฆูเซสถาน
อำเภออีแซดฆวอสต์

**อำเภออีแซดฆวอสต์** () เแ็นอำเภอในเทศมณฑลแซร์รีนแดชต์ จังหวัดฟอร์ส ประเทศอิหร่าน ใน พ.ศ. 2549 อำเภอนี้มีประชากร 13,121 คนใน 2,895 ครัวเรือน อำเภอนี้มีเมืองแค่เมืองเดียวคือแชฮ์เรพีร์ และ 2 ตำบลคือตำบลอีแซดฆวอสเทแชร์ฆีและตำบลอีแซดฆวอสเทแชร์ฆี

## อ้างอิง
เทศมณฑลแซร์รีนแดชต์

**แซร์รีนแดชต์** () เป็นเทศมณฑลในจังหวัดฟอร์ส ประเทศอิหร่าน โดยมีฮอจีออบอดเป็นเมืองหลัก จากสำมะโน พ.ศ. 2549 เทศมณฑลนี้มีประชากร 60,444 คนใน 13,378 ครัวเรือน  เทศมณฑลนี้แบ่งออกเป็น 2 อำเภอคืออำเภอกลางและอำเภออีแซดฆวอสต์ และเมือง 3 เมืองคือฮอจีออบอด, โดบีรอน และแชฮ์เรพีร์

## อ้างอิง


แซร์รีนแดชต์
ราชาธิปไตยแบบสืบสันตติวงศ์

**ราชาธิปไตยแบบสืบสันตติวงศ์** เป็นรูปแบบหนึ่งของระบอบการปกครองและการสืบทอดอำนาจซึ่งราชบังลังก์จะถูกส่งมอบผ่านจากสมาชิกคนหนึ่งของตระกูลผู้ปกครองไปยังสมาชิกอีกคนหนึ่งในตระกูลเดียวกัน หนึ่งในผู้ปกครองมาจากตระกูลเดียวกันที่ประกอบกันเป็นราชวงศ์

ตามประวัติศาสตร์ เป็นระบอบราชาธิปไตยที่พบเห็นกันเป็นเรื่องปกติอย่างมากและยังคงเป็นรูปแบบที่โดดเด่นในระบอบราชาธิปไตยที่ยังเหลืออยู่ มีจุดข้อดีคือความต่อเนื่องของการรวมศูนย์กลางของอำนาจและความมั่นคั่งและความสามารถในการคาดการณ์ที่สามารถคาดหมายที่จะควบคุมวิธีการของการจัดการปกครองและให้การอุปถัมภ์ หากพระมหากษัตริย์ทรงมีพระปรีชาสามารถ ไม่กดขี่ข่มเหง และดำรงไว้ซึ่งฐานันดรศักดิ์ที่เหมาะสม นอกจากนี้อาจจะให้ข้อเสนอที่เป็นปัจจัยที่มั่นคงของความเป็นที่นิยมชื่นชอบและความภักดีต่อตระกูลผู้ปกครอง  การตัดสินวินิจฉัยสิ่งที่ถือว่าเป็นการกดขี่ ทรงเกียรติ และกระแสนิยมจะยังคงอยู่ในขอบเขตของพระมหากษัตริย์ ข้อเสียที่สำคัญของระบอบราชาธิปไตยแบบสืบสันตติวงศ์จะเกิดขึ้น เมื่อทายาทผู้มีสิทธิโดยตรงอาจจะไม่มีความเหมาะสมทางร่างกายหรือทางอารมณ์ที่แปรปรวนในการปกครอง ข้อเสียอื่น ๆ คือ ประชาชนไม่สามารถเลือกประมุขแห่งรัฐได้ ไม่ยินยอมที่จะมีการกระจัดกระจายความมั่นคั่งและอำนาจในวงกว้างของสังคมและความต่อเนื่องของโครงสร้างทางศาสนาและสังคม-เศรษฐกิจที่ล้าสมัย เพื่อสิทธิพิเศษส่วนใหญ่ของพระมหากษัตริย์ ตระกูล และผู้สนับสนุน

ในระบอบราชาธิปไตยแบบสืบสันตติวงศ์ส่วนใหญ่ที่ยังเหลืออยู่ ลำดับการสืบสันตติวงศ์โดยทั่วไปแล้วจะใช้บางรูปแบบของสิทธิของบุตรหัวปี แต่ก็มีวิธีการอื่น ๆเช่น สิทธิตามอาวุโส และสิทธิการสืบทอดมรดกของตระกูล (Tanistry) (ซึ่งจะมีการเสนอชื่อทายาทผู้มีสิทธิโดยตรงจากท่ามกลางผู้คัดเลือกที่มีคุณสมบัติที่ดีพร้อม).

ผลการวิจัยได้แสดงให้เห็นว่าระบอบการปกครองแบบการสืบสันตติวงศ์ โดยเฉพาะอย่างยิ่งในรูปแบบของสิทธิของบุตรหัวปี จะมีเสถียรภาพมากกว่ารูปแบบของการปกครองแบบอำนาจเบ็ดเสร็จที่มีการจัดเตรียมการสืบทอดแบบทางเลือก

## อ้างอิง

หมวดหมู่:ราชาธิปไตย
ข้าวคลุกกะปิ

**ข้าวคลุกกะปิ** เป็นอาหารไทยภาคกลางที่นำข้าวมาคลุกกับกะปิ โดยใช้ข้าวก้นหม้อหรือข้าวค้างคืน นิยมใช้ข้าวเสาไห้หรือข้าวหอมมะลิเก่าโดยหุงใช้น้ำน้อย สมัยโบราณจะห่อกะปิด้วยใบตอง แล้วนำไปปิ้งไฟให้มีกลิ่นหอมก่อนนำมาคลุกกับข้าว การคลุกข้าวกับกะปิจะนำลงไปผัดในกระทะให้หอมแล้วจึงคลุกกับข้าว จากนั้นตกแต่งด้วยเครื่องเคียง คือ กุ้งแห้งทอดกรอบ หมูหวาน กุนเชียง ไข่เจียวหั่นฝอย หอมแดงซอย พริกขี้หนูซอย มะม่วงดิบ ผักชีและแตงกวา

ที่มาของข้าวคลุกกะปิ บ้างว่าได้รับอิทธิพลจากอาหารมอญ บ้างว่ามาจากข้าวคลุกปลาดุกย่างที่มีวิธีการทำและใช้เครื่องปรุงลักษณะเดียวกัน จากหลักฐานการบันทึก มีการกล่าวถึงข้าวคลุกกะปิ ในสมัยพระบาทสมเด็จพระจุลจอมเกล้าเจ้าอยู่หัว ตอนเสด็จประพาสยุโรปครั้งที่ 2 เมื่อ พ.ศ. 2450 ปรากฏอยู่ในหนังสือ *บุรุษรัตนะ* บันทึกของมหาเสวกเอก พระยาบุรุษรัตนราชพัลลภ (นพ ไกรฤกษ์) บันทึกว่าทรงฝันถึงกรมพระยาสุดารัตนราชประยูร "—ข้าฝันไปว่าเสด็จยายทรงปรุงข้าวคลุกกะปิให้กินอร่อยมาก ทำให้ข้าอยากกินข้าวคลุกกะปิ เจ้าเตรียมกะปิและเครื่องต่าง ๆ สำหรับปรุงไว้ให้ข้า พรุ่งนี้ข้าตื่นนอนข้าจะคลุกเอง—"

ด้านคุณค่าทางโภชนาการ ข้าวคลุกกะปิ 1 จาน ให้พลังงานประมาณ 549 กิโลแคลอรี ซึ่งเป็นปริมาณพลังงานประมาณ 1 ใน 3 ของที่แนะนำให้บริโภคใน 1 วัน สำหรับผู้ที่ต้องการพลังงาน 1,600 กิโลแคลอรี ต่อวัน หนึ่งจานมีปริมาณโปรตีนประมาณ 25 กรัม หรือคิดเป็นร้อยละ 48 ของปริมาณที่แนะนำให้บริโภคประจำวัน ซึ่งมาจากเนื้อหมู กุ้งแห้ง และไข่เจียว เป็นส่วนใหญ่ ส่วนปริมาณไขมันได้ร้อยละ 30 ของพลังงานทั้งหมด หรือคิดเป็น ร้อยละ 43 ของปริมาณที่แนะนำให้บริโภคทั้งวัน ซึ่งถือว่าสูงไปบ้าง

## อ้างอิง

หมวดหมู่:อาหารจากข้าว
หมวดหมู่:อาหารไทยภาคกลาง
รายชื่อตอนในแอมฟิเบีย

นี่คือ**รายชื่อตอนใน[[แอมฟิเบีย]]**  โดยแบ่งออกเป็น 3 ฤดูกาล ได้แก่

## ภาพรวมซีรีส์


## จำนวนตอน

### ฤดูกาลที่ 1 (17 มิถุนายน 2019 - 18 กรกฎาคม 2019)

### ฤดูกาลที่ 2 (11 กรกฎาคม 2020 - 22 พฤษภาคม 2021)

### ฤดูกาลที่ 3 (2 ตุลาคม 2564 - 14 พฤษภาคม 2565)

แอมฟิเบีย
หมวดหมู่:แอมฟิเบีย
พระกษัตรีย์

**พระกษัตรีย์** หรือ **พระกษัตรี** เป็นพระมเหสีฝ่ายขวาในสมเด็จพระนารายณ์มหาราช และเป็นพระชนนีในกรมหลวงโยธาเทพ พระราชธิดาเพียงพระองค์เดียวในรัชกาล ใน *[[คำให้การขุนหลวงหาวัด]]* ระบุว่า พระกษัตรีย์เป็นพระราชนัดดาฝ่ายพระชนนีในสมเด็จพระเจ้าปราสาททอง บางแห่งว่าเป็นพระขนิษฐภคินีในสมเด็จพระนารายณ์มหาราชเอง โดยสมเด็จพระนารายณ์มหาราชมีพระราชประสงค์ที่จะมีพระราชบุตรที่ประสูติแต่พระมเหสีเท่านั้นเพื่อป้องกันการก่อกบฏ หากมีพระราชบุตรกับนางบาทบริจาริกาหรือนางพระกำนัลก็จะให้รีดออกเสีย พระกษัตรีย์ประสูติการพระราชธิดาเพียงพระองค์เดียว คือ พระสุดาเทวี หรือ เจ้าฟ้าสุดาวดี ขณะที่พระมเหสีฝ่ายซ้ายอีกพระองค์คือพระพันปี มิได้ประสูติการเลย

สมเด็จพระนารายณ์มหาราชทรงใกล้ชิดและวางพระทัยในตัวพระกษัตรีย์มากเช่นเดียวพระราชธิดา ครั้นพระกษัตรีย์เสด็จสวรรคตปีใดไม่ปรากฏ สมเด็จพระนารายณ์มหาราชทรงแต่งตั้งพระสุดาเทวี พระราชธิดาขึ้นเป็น "สมเด็จพระราชินีแห่งสยาม" ให้มีพระราชอำนาจปกครองอาณาบริเวณและข้าทาสบริวารที่ได้รับพระราชทาน มีกองทหารในรับผิดชอบของพระองค์เอง เข้าใจว่าการที่สมเด็จพระนารายณ์มหาราชพระราชทานอำนาจสมบูรณ์ในฝ่ายในแก่พระราชธิดาไปทั้งหมด ก็เพื่อสืบทอดพระราชกรณียกิจของพระชนนีผู้ล่วงลับต่อไป

## อ้างอิง

หมวดหมู่:พระอัครมเหสีกรุงศรีอยุธยา
หมวดหมู่:ราชวงศ์ปราสาททอง
สถานีศรีนครินทร์ 38

**สถานีศรีนครินทร์ 38** (; รหัส: YL14) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร

## ที่ตั้ง
สถานีศรีนครินทร์ 38 ตั้งอยู่เหนือถนนศรีนครินทร์ บริเวณปากซอยศรีนครินทร์ 38 (หมู่บ้านมิตรภาพ) ในพื้นที่แขวงหนองบอน เขตประเวศ กรุงเทพมหานคร

## รายละเอียด
### รูปแบบ
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

### ทางเข้า–ออก
ประกอบด้วยทางขึ้น–ลงปกติ ได้แก่
* **1** ซอยศรีนครินทร์ 43 (บันไดเลื่อน)
* **2** ซอยศรีนครินทร์ 45 (ลิฟต์)
* **3** ซอยศรีนครินทร์ 38 (ลิฟต์)
* **4** หมู่บ้านแกรนด์ บางกอก บูเลอวาร์ด ศรีนครินทร์ (บันไดเลื่อน)

จุดรวมพลอยู่ที่ทางออก 2 บริเวณหน้าปากซอยศรีนครินทร์ 45 และทางออก 4 หมู่บ้านแกรนด์ บางกอก บูเลอวาร์ด ศรีนครินทร์

### แผนผัง

### สิ่งอำนวยความสะดวก
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

## สถานที่ใกล้เคียง
* คลองตาสาด
* คลองขุนสกล
* หมู่บ้านแกรนด์ บางกอก บูเลอวาร์ด ศรีนครินทร์
* ไดนาสตี้ ไทล์ท้อป ศรีนครินทร์
* แม็คโคร ฟูดเซอร์วิส ศรีนครินทร์

## รถโดยสารประจำทาง
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

## อ้างอิง

## แหล่งข้อมูลอื่น
* โครงการรถไฟฟ้าสายสีเหลือง ช่วงลาดพร้าว-สำโรง เว็บไซต์อย่างเป็นทางการ

ศรีนครินทร์ 38
หมวดหมู่:สิ่งก่อสร้างตั้งแต่ พ.ศ. 2566
หมวดหมู่:สถานีขนส่งผู้โดยสารในเขตประเวศ
ตลาดน้ำคลองลัดมะยม

thumb|ตลาดน้ำคลองลัดมะยมริมคลองลัดมะยม
thumb|ร้านค้าภายในตลาดน้ำคลองลัดมะยม
**ตลาดน้ำคลองลัดมะยม** เป็นตลาดน้ำตั้งอยู่ริมคลองลัดมะยม อยู่ในแขวงบางระมาด เขตตลิ่งชัน กรุงเทพมหานคร เปิดวันเสาร์-อาทิตย์ และวันนักขัตฤกษ์ เวลา 08.00–17.00 น. ปัจจุบันตลาดน้ำคลองลัดมะยมมีอาณาบริเวณกว่า 20 ไร่

## ประวัติ
ตลาดน้ำคลองลัดมะยมเป็นตลาดน้ำเอกชน ก่อตั้งโดยคุณชวน ชูจันทร์ เมื่อ พ.ศ. 2547 เริ่มแรกมีเพียงฝั่งเดียว ในช่วง 1–3 ปีแรก ตลาดน้ำยังไม่เป็นที่รู้จักจนกระทั่งโครงการชุมชนท่องเที่ยวยั่งยืน ย่านตลาดน้ำตลิ่งชันโดยคณะโบราณคดี มหาวิทยาลัยศิลปากรได้จัดกิจกรรมประชาสัมพันธ์ตลาดน้ำขึ้นในปี พ.ศ. 2551 ทำให้ตลาดน้ำคลองลัดมะยมมีชื่อเสียง มีนักท่องเที่ยวมากขึ้น ส่งผลให้เจ้าของที่ดินรอบตลาดน้ำเข้ามาพัฒนาที่ดินของตน และสร้างตลาดน้ำขึ้นในปี พ.ศ. 2552–2553 จึงมีการขยับขยายพื้นที่ของตลาดให้มีทั้งสองฝั่งถนน

## พื้นที่
ตลาดน้ำคลองลัดมะยมมีลักษณะเป็นตลาดน้ำผสมผสานกับตลาดบนบก ซึ่งจะมีทั้งร้านค้าที่ขายสินค้าอยู่บนเรือและภายในอาคารอเนกประสงค์ พื้นที่กว้างขวาง แบ่งออกเป็น 4 โซน มีร้านค้ามากกว่า 600 ร้านค้า สินค้าส่วนใหญ่จะเป็นอาคารคาวและหวานพื้นบ้าน เช่น ปลาเผา อาหารทะเล หมูสเต๊ะ ก๋วยเตี๋ยวเรือ ข้าวราดแกง ขนมจีน ผัดไทย หอยทอด ห่อหมก หมูย่าง ขนมเบื้องญวน ลูกชุบ ขนมถ้วย ขนมกล้วย ขนมใส่ไส้ ไอศกรีม และอีกมากมาย และสินค้าทางการเกษตรปลอดสารพิษจากชาวบ้านในชุมชนและพื้นที่ใกล้เคียง และยังมีแหล่งสันทนาการและแหล่งเรียนรู้โดยรอบ เช่น สวนเจียมตนอยู่ใกล้กับโซน 2 และโซน 3 ที่นี่มีวิถีชีวิตแบบเกษตรพอเพียง และพิพิธภัณฑ์เรือจำลอง 

## การเดินทาง
การเดินทางด้วยรถสาธารณะ มีรถประจำทางสาย 101 ป้ายสีแดง วิ่งเส้นถนนกาญจนาภิเษก ลงป้ายฝั่งตรงข้ามสมาคมชาวปักษ์ใต้ มีรถสองแถวแดงวิ่งบริการระหว่าง สมาคมชาวปักษ์ใต้–ตลาดน้ำลัดมะยม และมีสองแถวจากท่าเรือวังหลังศิริราช ป้ายเขียนว่าโรงเรียนโพธิสาร สมาคมชาวปักษ์ใต้

ทางรถยนต์จากถนนกาญจนาภิเษกเข้าถนนบางระมาดระยะประมาณ 1 กิโลเมตร จะถึงตลาดน้ำคลองลัดมะยม อีกเส้นทางจากถนนพุทธมณฑล สาย 1 เข้าถนนบางระมาด ตรงไปเรื่อย ๆ ประมาณ 1.5 กิโลเมตร

## อ้างอิง

คลองลัดมะยม
หมวดหมู่:เขตตลิ่งชัน
สถานีศรีนุช

**สถานีศรีนุช** (; รหัส: YL13) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์บริเวณใกล้ทางแยกสวนหลวง ในพื้นที่เขตสวนหลวง กรุงเทพมหานคร

## ที่ตั้ง
สถานีศรีนุชตั้งอยู่บนถนนศรีนครินทร์ ทางทิศใต้ของทางแยกสวนหลวงหรือทางแยกศรีนุช (จุดตัดระหว่างถนนศรีนครินทร์กับถนนอ่อนนุช) ในพื้นที่แขวงอ่อนนุช เขตสวนหลวง กรุงเทพมหานคร

## รายละเอียด
### รูปแบบ
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

### ทางเข้า–ออก
ประกอบด้วยทางขึ้น–ลงปกติ ได้แก่
* **1** ร้านฮะหลี ศรีนครินทร์ (ลิฟต์)
* **2** เดอะสกาย คลับ แอนด์ เลาจน์ ศรีนครินทร์ (บันไดเลื่อน)
* **3** ซอยศรีนครินทร์ 28 (ลิฟต์)
* **4** สหกรณ์แท็กซี่จตุรมิตร (บันไดเลื่อน)

จุดรวมพลอยู่ที่ทางออก 2 เดอะสกาย คลับ แอนด์ เลาจน์ ศรีนครินทร์ และทางออก 4 สหกรณ์แท็กซี่จตุรมิตร

### แผนผัง

### สิ่งอำนวยความสะดวก
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

## สถานที่ใกล้เคียง
* วัดขจรศิริ
* ตลาดเอี่ยมสมบัติ

## รถโดยสารประจำทาง

## อ้างอิง

## แหล่งข้อมูลอื่น
* โครงการรถไฟฟ้าสายสีเหลือง ช่วงลาดพร้าว-สำโรง เว็บไซต์อย่างเป็นทางการ

ศรีนุช
หมวดหมู่:สิ่งก่อสร้างตั้งแต่ พ.ศ. 2566
ตลาดน้ำบางน้ำผึ้ง

thumb|ตลาดน้ำบางน้ำผึ้ง
thumb|บรรยากาศภายในตลาดน้ำบางน้ำผึ้ง
**ตลาดน้ำบางน้ำผึ้ง** เป็นตลาดน้ำตั้งอยู่ในบางกะเจ้า ตำบลบางน้ำผึ้ง อำเภอพระประแดง จังหวัดสมุทรปราการ เปิดวันเสาร์-อาทิตย์ และวันนักขัตฤกษ์ที่ติดกับวันเสาร์-อาทิตย์ เวลา 08.00–14.00 น.

## ประวัติ
ตลาดน้ำบางน้ำผึ้งเกิดขึ้นจากแนวคิดขององค์การบริหารส่วนตำบลบางน้ำผึ้งและประชาชนในท้องที่มีความเห็นพ้องต้องกันว่า ต้องการทำตลาดน้ำเพื่อจัดจำหน่ายผลผลิตทางการเกษตร จากความพยายามในการพัฒนาและแก้ไขปัญหาของชุมชนที่พบกับภาวะผลผลิตการเกษตรล้นตลาด ราคาตกต่ำ รายได้ลดลง ส่งผลให้เศรษฐกิจในชุมชนตกต่ำ สำเนาว์ รัศมิทัต นายกองค์การบริหารส่วนตำบลบางน้ำผึ้ง จึงมีแนวคิดในการจัดทำศูนย์จำหน่ายสินค้าเกษตร

เมื่อมีการนำแนวคิดนี้เข้าสู่ที่ประชุมประชาตำบล จากชาวบ้าน 11 หมู่บ้าน ก็ได้รับการตอบรับและขยายกรอบการดำเนินงานให้กว้างขึ้นเป็นลักษณะศูนย์จำหน่ายสินค้าของชุมชน ตลาดน้ำบางน้ำผึ้งจัดตั้งขึ้นเมื่อวันที่ 28 กุมภาพันธ์ พ.ศ. 2547 เปิดเป็นทางการเมื่อวันที่ 6 มีนาคม พ.ศ. 2547

## พื้นที่
ตลาดน้ำบางน้ำผึ้งประกอบด้วย 2 ส่วน คือ ตลาดน้ำและการท่องเที่ยวแบบเรือนแรม ตลาดน้ำจัดเป็นซุ้มยาวกว่า 2 กิโลเมตร ขนานไปกับคลองสายเล็ก ๆ ที่แตกแขนงมาจากแม่น้ำเจ้าพระยา

พื้นที่จำหน่ายสินค้าในตลาดน้ำบางน้ำผึ้งแบ่งออกเป็น 5 ส่วน ได้แก่ ร้านจำหน่ายสินค้าท้องถิ่น ร้านจำหน่ายสินค้าหนึ่งตำบลหนึ่งผลิตภัณฑ์หรือโอท็อป เรือจำหน่ายสินค้า ร้านจำหน่ายผลไม้ที่มาจากนอกพื้นที่ และร้านจำหน่ายต้นไม้ นอกจากนี้ยังมีกิจกรรมที่หลากหลายทั้งเรือนแรมขี่จักรยานชมธรรมชาติของชุมชน ล่องเรือชมหิ่งห้อย ดนตรีและศิลปะในสวน พายเรือในคลอง การนวดแผนไทย การทำขนมไทย และแหล่งเรียนรู้วิสาหกิจชุมชน การจำหน่ายสินค้าและกิจกรรมที่จัดทำขึ้นล้วนสะท้อนให้เห็นภูมิปัญญา วิถีชีวิตของท้องถิ่นและธรรมชาติ รวมถึงงานเทศกาลประเพณีต่าง ๆ ก็มีจัดขึ้นที่บริเวณตลาดน้ำบางน้ำผึ้ง

ตลาดน้ำจำหน่ายผลิตภัณฑ์และอาหารที่มีชื่อเสียงของชุมชน เช่น แกงบอน ขนมครกหอยทอด ม้าฮ่อ ฝอยเงินทำจากไข่ขาว ผลผลิตของชาวบ้าน เช่น มะม่วง มะพร้าวอ่อน ชมพู่มะเหมี่ยว ไปจนถึงสินค้าโอท็อปจากทั่วสมุทรปราการทั้งอาหารทะเลแปรรูปจนถึงพืชสวนที่นำมาประดิษฐ์เป็นของแต่งบ้าน 

## การเดินทาง
การเดินทางไปตลาดน้ำบางน้ำผึ้ง ทางรถสาธารณะมีรถยนต์สี่ล้อเล็กรับจ้าง (รถกะป๊อ) จากที่ว่าการอำเภอพระประแดง มายังตลาดน้ำบางน้ำผึ้ง (ขากลับมีต้นสายอยู่ที่วัดบางน้ำผึ้งใน) หากเดินทางข้ามฝั่งแม่น้ำเจ้าพระยามาจากท่าเรือวัดบางนานอก ข้ามฝากมายังวัดบางน้ำผึ้งนอก ต่อด้วยจักรยานยนต์รับจ้างมายังตลาดบางน้ำผึ้ง ส่วนเส้นทางรถส่วนตัวมายังตลาดบางน้ำผึ้งจากทางถนนเพชรหึงษ์ซึ่งเป็นถนนเส้นหลักในบางกะเจ้า ให้เลี้ยวตรงทางเข้าวัดบางน้ำผึ้งใน

## อ้างอิง

บางน้ำผึ้ง
หมวดหมู่:อำเภอพระประแดง
หมวดหมู่:ตลาดในจังหวัดสมุทรปราการ
สถานีสวนหลวง ร.9

**สถานีสวนหลวง ร.9** (; รหัส: YL15) เป็นสถานีรถไฟลอยฟ้าในเส้นทางรถไฟฟ้ามหานคร สายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร

## ที่ตั้ง
สถานีสวนหลวง ร.9 ตั้งอยู่บนถนนศรีนครินทร์ บริเวณปากซอยศรีนครินทร์ 53 (หวังงาม) ในพื้นที่แขวงหนองบอน เขตประเวศ กรุงเทพมหานคร

## รายละเอียด
### รูปแบบ
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

### ทางเข้า–ออก
ประกอบด้วยทางขึ้น–ลงปกติ ได้แก่
* **1** ตลาดนัดรถไฟ ศรีนครินทร์ (บันไดเลื่อน, ลิฟต์); ซีคอนสแควร์ (ทางเชื่อม, เปิดให้บริการ 14 กุมภาพันธ์ พ.ศ. 2568)
* **2** พาราไดซ์ เพลส, พาราไดซ์ พาร์ค, สวนหลวง ร.9 (ลิฟต์)
* **3** อาคารยงยุทธ ปัญญาสกุลวงศ์, โรงแรมเดอะเวอร์ติเคิล สวีท (บันไดเลื่อน)
* **4** ซอยศรีนครินทร์ 42 (ลิฟต์)

จุดรวมพลอยู่ที่ทางออก 2 ศูนย์การค้าพาราไดซ์ เพลส และทางออก 4 บริเวณซอยศรีนครินทร์ 42

### แผนผัง

### สิ่งอำนวยความสะดวก
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

## สถานที่ใกล้เคียง
* สวนหลวง ร.9
* หมู่บ้านเสรีวิลล่า
* ศูนย์การค้าซีคอนสแควร์ ศรีนครินทร์
* ศูนย์การค้าพาราไดซ์ เพลส ศรีนครินทร์
* ศูนย์การค้าพาราไดซ์ พาร์ค ศรีนครินทร์
* ตลาดนัดรถไฟ ศรีนครินทร์

## รถโดยสารประจำทาง
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

* **รถ ขสมก.** สาย 145, 145 เสริม, 206
* **รถเอกชนร่วมบริการ** สาย 133, 1013 เสริม, 3-21 (207), R26E
* **รถสองแถว** สาย 1013 (2), 1013 (4), 1013 (5), 1013 (9), 1013 (11)

## อ้างอิง

## แหล่งข้อมูลอื่น
* โครงการรถไฟฟ้าสายสีเหลือง ช่วงลาดพร้าว-สำโรง เว็บไซต์อย่างเป็นทางการ

สวนหลวง ร.9
หมวดหมู่:สถานีขนส่งผู้โดยสารในเขตประเวศ
สหราชอาณาจักร (แก้ความกำกวม)

**สหราชอาณาจักร** อาจหมายถึง:

* สหราชอาณาจักรบริเตนใหญ่และไอร์แลนด์เหนือ เป็นชื่ออย่างเป็นทางการของสหราชอาณาจักรตั้งแต่ปี พ.ศ. 2470
* สหราชอาณาจักรบริเตนใหญ่และไอร์แลนด์ สหราชอาณาจักรระหว่าง พ.ศ. 2344 ถึง พ.ศ. 2465
* สหราชอาณาจักรโปรตุเกส บราซิล และแอลการ์ฟ เป็นราชาธิปไตยที่ประกอบด้วยโปรตุเกส บราซิล และอัลการ์ฟ ค.ศ. 1815 และ 1822
* สหราชอาณาจักรเนเธอร์แลนด์ เป็นชื่ออย่างไม่เป็นทางการของราชอาณาจักรเนเธอร์แลนด์ระหว่างปี ค.ศ. 1815 ถึง ค.ศ. 1839
* สหราชอาณาจักรสวีเดนและนอร์เวย์ สหภาพการเมืองระหว่าง พ.ศ. 2357 ถึง พ.ศ. 2448
* สหราชอาณาจักรเดนมาร์ก
* สหราชอาณาจักรเดนมาร์กและนอร์เวย์
* สหราชอาณาจักรโปแลนด์
* สหราชอาณาจักรลิเบีย
สถานีกลันตัน

**สถานีกลันตัน** (; รหัส: YL12) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์บริเวณเชิงสะพานข้ามคลองโคกวัด ในพื้นที่เขตสวนหลวง กรุงเทพมหานคร

## ชื่อสถานี
ชื่อสถานีกลันตันเป็นที่ถกเถียงในโลกออนไลน์ช่วงเดือนมิถุนายน พ.ศ. 2565 เนื่องจากชื่อสถานีพ้องกันกับชื่อรัฐกลันตันในประเทศมาเลเซีย ทำให้ผู้ใช้อินเทอร์เน็ตบางส่วนออกความเห็นว่าไม่เหมาะสม อย่างไรก็ตาม ชื่อ "กลันตัน" เป็นชื่อที่เกี่ยวข้องกับชุมชนท้องถิ่นเนื่องจากในรัชสมัยพระบาทสมเด็จพระนั่งเกล้าเจ้าอยู่หัวได้มีการขุดคลองเชื่อมจากคลองแสนแสบไปยังคลองพระโขนงเพื่อไปรบกับญวน โดยใช้แรงงานจากมลายูและกลันตัน คลองเชื่อมดังกล่าวจึงได้ชื่อว่า "คลองกลันตัน" ซึ่งต่อมาชื่อเรียกคลองดังกล่าวสั้นลงเหลือเพียง "คลองตัน" ซึ่งเป็นย่านที่รู้จักกันในปัจจุบัน ชื่อคลองกลันตันยังคงปรากฏในพื้นที่ใกล้เคียง เช่น โรงเรียนคลองกลันตัน (มีสุวรรณอนุสรณ์) ซึ่งเป็นโรงเรียนในสังกัดสำนักงานเขตสวนหลวง เป็นต้น

## ที่ตั้ง
สถานีกลันตันตั้งอยู่เหนือถนนศรีนครินทร์ บริเวณเชิงสะพานข้ามคลองโคกวัด ในพื้นที่แขวงพัฒนาการ เขตสวนหลวง กรุงเทพมหานคร

## รายละเอียด
### รูปแบบ
ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

### ทางเข้า–ออก
ประกอบด้วยทางขึ้น–ลงปกติ ได้แก่
* **1** ศูนย์การค้าธัญญาพาร์ค (บันไดเลื่อน, ลิฟต์)
* **2** สะพานข้ามคลองโคกวัด (ฝั่งขาออก) (ลิฟต์)
* **3** สะพานข้ามคลองโคกวัด (ฝั่งขาเข้า) (ลิฟต์)
* **4** ศูนย์บริการรถยนต์ออโต้วิลล่า (บันไดเลื่อน)

จุดรวมพลอยู่ที่ทางออก 2 บริเวณสะพานข้ามคลองโคกวัด (ฝั่งขาออก) และทางออก 4 ศูนย์บริการรถยนต์ออโต้วิลล่า

### แผนผัง

### สิ่งอำนวยความสะดวก
ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

### เวลาให้บริการ

## สถานที่ใกล้เคียง
* ศูนย์การค้าธัญญาพาร์ค ศรีนครินทร์
* อาคารโมเดิร์นฟอร์ม

## รถโดยสารประจำทาง
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

* **รถ ขสมก.** สาย 11, 11 ปอ., 145, 145 เสริม, 206, 519
* **รถเอกชนร่วมบริการ** สาย 133, 3-21 (207), R26E
* **รถสองแถว** สาย 1013 (11)

## อ้างอิง

## แหล่งข้อมูลอื่น
* โครงการรถไฟฟ้าสายสีเหลือง ช่วงลาดพร้าว-สำโรง เว็บไซต์อย่างเป็นทางการ

กลันตัน
กลันตัน
หมวดหมู่:สิ่งก่อสร้างตั้งแต่ พ.ศ. 2566
หมวดหมู่:ข้อโต้เถียงในประเทศไทย
สฺวีโจว

**สฺวีโจว** (徐州) หรือในสมัยโบราณเรียกว่า **เผิงเฉิง** (彭城)  เป็นเมืองใหญ่ในทางตะวันตกเฉียงเหนือของมณฑลเจียงซู สาธารณรัฐประชาชนจีน จากการสำรวจสำมะโนปี 2010 เมืองนี้มีประชากร 8,577,225 คน โดยอาศัยอยู่ในตัวเมือง 2,623,066 คน เป็นศูนย์กลางการคมนาคมของประเทศ และเป็นเมืองหน้าด่านที่สำคัญในภูมิภาคจีนตะวันออก สฺวีโจวเป็นเมืองศูนย์กลางของเขตเศรษฐกิจหฺวายไห่ (淮海经济区) และศูนย์กลางของเขตมหานครสฺวีโจว สฺวีโจวเป็นเมืองจุดเชื่อมต่อที่สำคัญของโครงการหนึ่งแถบหนึ่งเส้นทางของประเทศ และเป็นศูนย์กลางพลังงานใหม่ระดับนานาชาติ สฺวีโจวได้รับรางวัลชนะเลิศ เช่น เมืองพลเมืองดีแห่งชาติ (全国文明城市) และ Habitat Scroll of Honour award ของสหประชาชาติ

เมืองนี้ได้รับการกำหนดให้เป็นเมืองประวัติศาสตร์และวัฒนธรรมที่มีชื่อเสียงระดับชาติ (国家历史文化名城) มาตั้งแต่ปี 1986 ในด้านวัตถุโบราณ โดยเฉพาะอย่างยิ่งกองทัพดินเผา สุสาน และประติมากรรมรูปนูนในสมัยราชวงศ์ฮั่น

สฺวีโจวเป็นเมืองหนึ่งในบรรดา 500 เมืองที่มีผลการวิจัยทางวิทยาศาสตร์มากที่สุดในโลก จัดอันดับตาม Nature Index อีกทั้งเมืองนี้ยังเป็นที่ตั้งของมหาวิทยาลัยเหมืองแร่และเทคโนโลยีแห่งประเทศจีน ซึ่งเป็นมหาวิทยาลัยสำคัญระดับประเทศเพียงแห่งเดียวภายใต้โครงการ 211 ในนครสฺวีโจว และมหาวิทยาลัยวิจัยของรัฐที่สำคัญอื่น ๆ เช่น มหาวิทยาลัยครูเจียงซู วิทยาลัยการแพทย์สฺวีโจว และสถาบันเทคโนโลยีสฺวีโจว

## เขตการปกครอง
### เขตการปกครองในปัจจุบัน
นครระดับจังหวัดสฺวีโจวแบ่งออกเป็น 10 เขตการปกครองระดับอำเภอ ได้แก่ 5 เขต, 2 นครระดับอำเภอ และ 2 อำเภอ และแบ่งย่อยอีกเป็น 161 เขตการปกครองระดับตำบล ได้แก่ 63 แขวง และ 98 เมือง

## ดูเพิ่ม
* ยุทธการที่สฺวีโจว
* รายชื่อนครในประเทศจีนเรียงตามจำนวนประชากร
* ภาษาถิ่นสฺวีโจว

## อ้างอิง

### บรรณานุกรม

* 
* 
* 
* 
* 
* 
* 
* 

## แหล่งข้อมูลอื่น

* เว็บไซต์เทศบาลนครสฺวีโจว  (ในอักษรจีนตัวย่อ)
* Xuzhou city guide with open directory (Jiangsu.NET)


หมวดหมู่:นครในมณฑลเจียงซู
หมวดหมู่:เขตการปกครองระดับจังหวัดของมณฑลเจียงซู
เว็บ3

**เว็บ3** (Web3) และมีการเรียกในชื่อ เว็บ 3.0 เป็นการเรียกแนวคิดของอินเทอร์เน็ตที่เน้นการทำงานแบบไม่รวมศูนย์บนพื้นฐานของเทคโนโลยีเพียร์-ทู-เพียร์ ตัวอย่างการใช้งานที่เห็นในปัจจุบันเช่นบล็อกเชน และการเงินแบบไม่รวมศูนย์ ชื่อเรียกของ เว็บ3 เรียกต่อมาจาก **เว็บ 1.0** และ เว็บ 2.0 ที่กล่าวถึงยุคของอินเทอร์เน็ตที่มีการปรับเปลี่ยนการใช้งานตั้งแต่อดีตจนถึงปัจจุบัน

เว็บ 1.0 กล่าวถึงในช่วงปี 2534-2547 ที่เว็บไซต์เน้นการให้บริการข้อมูล ที่ข้อมูลถูกดึงมาจากไฟล์บนเซิร์ฟเวอร์แทนที่ข้อมูลจากฐานข้อมูล การแสดงผลจะเป็นแบบข้อมูลที่นิ่งไม่มีการเปลี่ยนแปลง เว็บ 2.0 อยู่บนพื้นฐานของการทำเว็บไซต์ในลักษณะของแพลตฟอร์ม โดยข้อมูลบนเว็บไซต์มีการปรับเปลี่ยนตลอดเวลา ข้อมูลส่วนใหญ่บนเว็บไซต์เกิดจากผู้ใช้งานที่เป็นผู้สร้างเนื้อหาทั้งในรูปแบบสื่อสังคมออนไลน์ บล็อก รูปภาพ วิดีโอ บริหารจัดการในรูปแบบของเว็บแอปพลิเคชัน เว็บ3 อยู่บนพื้นฐานการกระจายการบริหารจัดการข้อมูลบนพื้นฐานเทคโนโลยีบล็อกเชนซึ่งจะแตกต่างจาก เว็บ 2.0 ที่การบริหารจัดการข้อมูลอยู่ที่บริษัทที่ให้บริการแพลตฟอร์มต่างๆ 

ในปี 2557 คำว่า "เว็บ3" (Web3) ถูกเรียกโดย วิตาลิก บูเตอริน ผู้ก่อตั้งอีเธอร์เรียมและ กาวิน วูดผู้ก่อตั้งโพลคาดอต กล่าวถึงเว็บไซต์เน้นในเรื่องของการใช้อินเทอร์เน็ตแบบไม่รวมศูนย์ ที่เป็นที่นิยมจากการใช้งานของคริปโทเคอร์เรนซี เว็บ3 แตกต่างจาก เว็บ 3.0 ที่นิยามโดย ทิม เบอร์เนิร์ส-ลี ในแนวคิดเรื่องเว็บเชิงความหมาย ที่ทำให้เข้าใจผิดกันได้ง่ายจากนิยามของเว็บ3 และเว็บ 3.0

## อ้างอิง

หมวดหมู่:บล็อกเชน
หมวดหมู่:อินเทอร์เน็ต
โรงพยาบาลสมเด็จพระนางเจ้าสิริกิติ์

**โรงพยาบาลสมเด็จพระนางเจ้าสิริกิติ์** () เป็นโรงพยาบาลระดับตติยภูมิ ที่ตั้งอยู่ในอำเภอสัตหีบ จังหวัดชลบุรี ประเทศไทย เป็นโรงพยาบาลของกองทัพเรือ สังกัดกรมแพทย์ทหารเรือ โดยให้บริการสุขภาพแก่กำลังพลทหารเรือและครอบครัวกองทัพเรือ และยังให้บริการสำหรับประชาชนทั่วไป สนับสนุนภารกิจของกองทัพเรือ มีการฝึกอบรมบุคลากรและการวิจัยทางการแพทย์ โดยมีศูนย์แพทยศาสตรศึกษา ซึ่งได้มีการจัดอบรมโครงการอบรมแพทย์เพิ่มพูนทักษะ มีโครงการอบรมแพทย์ฝึกหัด และเข้าร่วมโครงการผลิตแพทย์เพิ่มแห่งประเทศไทย ที่จัดอบรมนักศึกษาแพทย์ให้แก่คณะแพทยศาสตร์ มหาวิทยาลัยบูรพาและสอนอบรมนักศึกษาแพทย์ ชั้นปีที่ 6 วิทยาลัยแพทยศาสตร์พระมงกุฎเกล้าวันที่ 1 เมษายน พ.ศ. 2569 พลเรือตรี ชาตรี เปี่ยมศิริเป็นผู้อำนวยการ

## ประวัติ
โรงพยาบาลสมเด็จพระนางเจ้าสิริกิติ์ได้ก่อสร้างขึ้นตามการเพิ่มขึ้นของการใช้งานของโรงพยาบาลอาภากรเกียรติวงศ์ ฐานทัพเรือสัตหีบ เนื่องจากกองทัพเรือได้รับอนุมัติจากกระทรวงกลาโหมให้ขยายและจัดตั้งหน่วยกำลังรบหน่วยสนับสนุนและหน่วยการศึกษาขึ้น ในพื้นที่สัตหีบ จึงทำให้ข้าราชการ, ลูกจ้าง และครอบครัวของทหารเรือมีจำนวนเพิ่มมากขึ้น ประกอบกับรัฐบาลมีนโยบายให้จัดตั้งเขตนิคมอุตสาหกรรมชายฝั่งทะเลด้านตะวันออกโรงงานอุตสาหกรรมเกิดขึ้นมากมาย นอกจากนี้ยังได้ปรับปรุงท่าอากาศยานนานาชาติอู่ตะเภา (ระยอง–พัทยา) ให้เป็นสนามบินพาณิชย์ ทำให้มีประชาชนเข้ามาประกอบอาชีพในพื้นที่นี้เป็นจำนวนมาก ทางกองทัพเรือมีความเห็นว่าน่าจะสร้างโรงพยาบาลแห่งใหม่ในพื้นที่สัตหีบ

ครั้นใน พ.ศ. 2535 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระเจริญพระชนมายุครบ 60 พรรษา กองทัพเรือและกระทรวงสาธารณสุข ได้มีความเห็นร่วมกันในการที่จะเทิดพระเกียรติพระองค์ท่าน ด้วยการจัดตั้งโรงพยาบาลขนาด 1,000 เตียง ขึ้นบนเนื้อที่กว่า 400 ไร่ บริเวณแยกกิโลเมตรที่ 10 ตำบลพลูตาหลวง อำเภอสัตหีบ จังหวัดชลบุรี โดยได้รับการสนับสนุนการก่อสร้างโรงพยาบาล จากศาสตราจารย์นายแพทย์วิทูร แสงสิงแก้ว ปลัดกระทรวงสาธารณสุขในขณะนั้น ต่อมา ได้กราบบังคมทูลเชิญสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงประกอบพิธีวางศิลาฤกษ์ เมื่อวันที่ 18 สิงหาคม พ.ศ. 2535 และพระองค์ได้ทรงพระกรุณาโปรดเกล้าโปรดกระหม่อม พระราชทานนามของโรงพยาบาลว่า "โรงพยาบาลสมเด็จพระนางเจ้าสิริกิติ์" อันเป็นโรงพยาบาลในสังกัด กรมแพทย์ทหารเรือ ซึ่งการก่อสร้างได้เสร็จสมบูรณ์เมื่อวันที่ 20 พฤศจิกายน พ.ศ. 2538 และเริ่มเปิดให้บริการอย่างไม่เป็นทางการเมื่อวันที่ 15 พฤศจิกายน พ.ศ. 2539 ต่อมา เมื่อวันที่ 22 สิงหาคม พ.ศ. 2540 พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร) ได้เสด็จพระราชดำเนินแทนพระองค์มาทรงประกอบพิธีเปิดโรงพยาบาลอย่างเป็นทางการ กองทัพเรือจึงได้อนุมัติให้วันที่ 22 สิงหาคม พ.ศ. 2540 เป็น "วันสถาปนาโรงพยาบาล"

center|thumb|600px|ภาพอาคารแบบพาโนรามา 

## ดูเพิ่ม
* บริการสุขภาพในประเทศไทย
* โรงพยาบาลในประเทศไทย

## อ้างอิง

## แหล่งข้อมูลอื่น

* 
* 

สมเด็จพระนางเจ้าสิริกิติ์
สมเด็จพระนางเจ้าสิริกิติ์
สมเด็จพระนางเจ้าสิริกิติ์
หมวดหมู่:สิ่งก่อสร้างในอำเภอสัตหีบ
หมวดหมู่:สถานที่ที่ตั้งชื่อตามพระนามของสมเด็จพระบรมราชชนนีพันปีหลวง
สมเด็จพระนางเจ้าสิริกิติ์
หมวดหมู่:ก่อตั้งในประเทศไทยในปี พ.ศ. 2535